CELEX: C2007/283/02
Language: lt
Date: 2007-11-24 00:00:00
Title: Byla C-351/04 2007 m. rugsėjo 27 d. Teisingumo Teismo (antroji kolegija) sprendimas ( High Court of Justice (Chancery Division) prašymas priimti prejudicinį sprendimą) Ikea Wholesale Ltd prieš Commissioners of Customs & Excise (Dempingas — Medvilninės patalynės, kurios kilmės šalys Egiptas, Indija ir Pakistanas, importas — Reglamentas (EB) Nr. 2398/97 — Reglamentas (EB) Nr. 1644/2001 — Reglamentas (EB) Nr. 160/2002 — Reglamentas (EB) Nr. 696/2002 — PPO ginčų sprendimo tarybos rekomendacijos ir sprendimai — Teisiniai padariniai — Reglamentas (EB) Nr. 1515/2001 — Galiojimas atgal — Sumokėtų muitų grąžinimas)

24.11.2007   
            
            
               LT
            
            
               Europos Sąjungos oficialusis leidinys
            
            
               C 283/2
            
         2007 m. rugsėjo 27 d. Teisingumo Teismo (antroji kolegija) sprendimas (High Court of Justice (Chancery Division) prašymas priimti prejudicinį sprendimą) Ikea Wholesale Ltd prieš Commissioners of Customs & Excise
   
   (Byla C-351/04) (1)
   
   (Dempingas - Medvilninės patalynės, kurios kilmės šalys Egiptas, Indija ir Pakistanas, importas - Reglamentas (EB) Nr. 2398/97 - Reglamentas (EB) Nr. 1644/2001 - Reglamentas (EB) Nr. 160/2002 - Reglamentas (EB) Nr. 696/2002 - PPO ginčų sprendimo tarybos rekomendacijos ir sprendimai - Teisiniai padariniai - Reglamentas (EB) Nr. 1515/2001 - Galiojimas atgal - Sumokėtų muitų grąžinimas)
   (2007/C 283/02)
   Proceso kalba: anglų
   Prašymą priimti prejudicinį sprendimą pateikęs teismas
   High Court of Justice (Chancery Division)
   Šalys pagrindinėje byloje
   Ieškovė: Ikea Wholesale Ltd
   Atsakovai: Commissioners of Customs & Excise
   Dalykas
   Prašymas priimti prejudicinį sprendimą — 1997 m. lapkričio 28 d. Tarybos reglamento (EB) Nr. 2398/97, nustatančio galutinį antidempingo muitą medvilninės patalynės, kurios kilmės šalys yra Egiptas, Indija ir Pakistanas, importui (OL L 332, p. 1), galiojimas — 2001 m. rugpjūčio 7 d. Tarybos reglamento (EB) Nr. 1644/2001, iš dalies pakeičiančio Reglamentą Nr. 2398/97 ir laikinai sustabdančio jo taikymą importui iš Indijos (OL L 219, p. 1), galiojimas — 2002 m. sausio 28 d. Tarybos reglamento (EB) Nr. 160/2002, iš dalies pakeičiančio Reglamentą 2398/97 ir nutraukiančio tyrimo procedūrą dėl importo iš Pakistano (OL L 26, p. 1), galiojimas — 2002 m. balandžio 22 d. Tarybos reglamento (EB) Nr. 696/2002, patvirtinančio galutinį antidempingo muitą medvilninės patalynės, kurios kilmės šalis Indija, importui, nustatytą Reglamentu Nr. 2398/97 (OL 109, p. 3), galiojimas
   Rezoliucinė dalis
   
               1.
            
            
               1997 m. lapkričio 28 d. Tarybos reglamento (EB) Nr. 2398/97, nustatančio galutinį antidempingo muitą medvilninės patalynės, kurios kilmės šalys yra Egiptas, Indija ir Pakistanas, importui, 1 straipsnis yra negaliojantis tiek, kiek Europos Sąjungos Taryba nustatydama dempingo skirtumą tiriamo produkto atžvilgiu taikė neigiamų dempingo skirtumų „prilyginimo nuliui“ metodą kiekvieno tiriamų produktų tipo atveju.
            
         
               2.
            
            
               Toks importuotojas, koks aptariamas pagrindinėje byloje, nacionaliniam teismui pateikęs ieškinį dėl sprendimų, kuriais iš jo reikalaujama sumokėti antidempingo muitą pagal šiuo sprendimu negaliojančiu pripažintą Reglamentą Nr. 2398/97, iš esmės turi teisę remtis šiuo negaliojimu pagrindinėje byloje ir susigrąžinti šiuos muitus pagal 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą, 236 straipsnio 1 dalį.
            
         
      (1)  OL C 262, 2004 10 23.